รางวัลที่ 1 อยู่ระยอง 18 ล. 2 หนุ่มโคตรเฮง เมียบอกเลข อีกรายพระนัดไปหา
รางวัลที่ 1 งวดนี้อยู่ที่ระยอง 18 ล้านบาท สุดเฮง 2 หนุ่มถูกที่ 1 คนหนึ่งได้ 12 ล้าน บอกเมียที่อยู่ที่สมุยโทรมาบอกให้ซื้อเลข 442 แต่ไม่มีเลยซื้อ 842 แทน ขณะอีกคนได้ 6 ล้าน เพราะเจ้าอาวาสนัดไปหา เวลา 08.24 น. ,เวลา 17.00 น. วันที่ 16 ก.พ. นายอ๊อด รุ่งโรจน์ อายุ 50 ปี อยู่ที่ 158/1 ม.1 ต.บ้านตึก อ.ศรีสัชนาลัย จ.สุโขทัย ทำงานเป็นพนักงานขับรถบรรทุกน้ำมัน ของ บริษัทกรีนสไปร์ท อยู่ตรงข้ามบริษัทไทวัสดุ ได้นำสลากกินแบ่งรัฐบาล งวดวันที่ 16 กุมภาพันธ์ 62 จำนวน 2 ใบ ที่ถูกรางวัลที่ 1 มาลงบันทึกประจำวัน กับ ร.ต.ท.หญิงปริชญา เอียดแก้ว รองสารวัตรสอบสวน สภ.เมือง ระยอง ไว้เป็นหลักฐาน,นายอ๊อด รุ่งโรจน์ เล่าว่า เมื่อเช้านางนิตยา สีช่วย ภรรยาที่ไปเที่ยวอยู่ที่เกาะสมุย โทรมาบอกให้ตนหาซื้อเลขท้าย 442 บอกว่าเห็นเลขนี้ พอเวลาประมาณ 10.00 น. ตนไปซื้อสลากกินแบ่งรัฐบาลที่หน้าร้านไทวัสดุ แต่หาเลข 442 ไม่มี จึงซื้อเลข 074824 ที่มีอยู่ 2 ใบ กลับไป ช่วงบ่ายมานั่งดูไทยรัฐทีวี รอดูการออกสลาก พอรางวัลที่ 1 ออก ตรงกับที่ตนซื้อมาดีใจมากรีบโทรไปบอกภรรยา เงินที่ได้ 12 ล้าน ส่วนหนึ่งจะนำไปทำบุญที่วัดหม่อนแก้ว อ.ศรีสัชนาลัย บ้านเกิดตน และที่เหลือจะเก็บไว้เป็นทุนการศึกษาของลูก 2 คน,ต่อมา ได้มีนายวิฑูรย์ ลีดี อายุ 53 ปี เป็นผู้ดูแลโครงการหมู่บ้านแคปปิตอล ถนนริมน้ำ ต.เชิงเนิน อ.เมือง ระยอง ได้นำสลากกินแบ่งรัฐบาล งวดวันที่ 16 ก.พ.62 ที่ถูกรางวัลที่ 1 หมายเลข 074824 เป็นเงิน 6 ล้านบาท มาลงบันทึกประจำวันที่ สภ.เมือง ระยอง นายวิฑูรย์ ลีดี เล่าว่า เมื่อ วันที่ 10 ก.พ. เจ้าอาวาสวัดพระพุทธบาท ต.บ้านแลง อ.เมือง ระยอง ได้นัดให้ตนไปหาที่วัดเวลา 08.24 น. ตนไปคุยธุระเสร็จก็กลับมา และแวะซื้อสลากกินแบ่ง ที่หน้าร้านเซเว่น ถนนสายบ้านแลง โดยก่อนซื้อนึกถึงคำพูดของหลวงพ่อว่าให้มาหาเวลา 08.24 น. ตนก็เลยซื้อ เลขท้าย 24 ทั้งหมดจำนวน 10 ใบ ซึ่งไม่ใช่หวยชุด วันนี้พอสลากออกปรากฏว่าถูกรางวัลที่ 1 ตนดีใจมาก เงินที่ได้จำนวน 6 ล้านบาทนี้จะนำไปใช้หนี้ ซึ่งได้จำนองบ้านและที่ดินไว้ ส่วนที่เหลือจะเก็บไว้เป็นทุนการศึกษาของลูก 2 คน
รางวัลที่ 1 งวดนี้อยู่ที่ระยอง 18 ล้านบาท สุดเฮง2หนุ่มถูกที่1 คนหนึ่งได้ 12 ล้าน บอกเมียที่อยู่ที่สมุยโทรมาบอกให้ซื้อเลข 442 แต่ไม่มีเลยซื้อ 842 แทน ขณะอีกคนได้ 6 ล้าน เพราะเจ้าอาวาสนัดไปหา
หวย,เลขเด็ด,ระยอง,ลอตเตอรี่,ถูกรางวัลที่ 1,ข่าวทั่วไป